  Анжелика Тихонова корреспондент 9-тӥ куарусёнлы Удмуртиын коронавирус инфекциен 228 выль черламъёсты шараязы. Висьыны усемъёс пӧлын 33 пиналъёс но 65 арессэс ортчем 47 арлыдоос. Со сярысь элькунысь оперативной штаб ивортӥз. Диагноззы Ижкарын 138 улӥсьёслэн зэмаз, Глазкарын – 15, Можгаын, Эгра ёрсоын – быдэн 11, Камбарка ёросын – тямыс, Сьӧлта ёросын – сизьым, Ува ёросын – куать, Дэбес ёросын – вить, Сарапулын, Кизнер, Пичи Пурга, Можга ёросъёсын – быдэн ньыль, Глаз ёросын – куинь, Алнаш, Вавож, Дэри, Красногорск ёросъёсын – быдэн кык. 183 адями висёнэз вормиз. 12 мурт кулӥз. Кышномуртъёслы 58, 70, 72, кыкезлы 85, 91, 93 арес вал, воргоронъёслы – 70, 79, 81, 83, 90 арес Туннэ нуналлы Удмуртиын коронавирусэн 48 сюрс 612 черлан учыр лабораториосын зэматэмын. 40 сюрс 6 адями йӧназ. 1 сюрс 690 мурт улонысь кошкиз. Али 241-езлэн висисьёслэн тазалыксы секыт. Берло нуналскын элькунын коронавирус инфекцилы 4 сюрс 997 эскеронъёс ортчытӥзы. Тегъёс: Тазалык Ижкар Удмуртия коронавирус  